Președintele SUA, Joe Biden, a semnat luni un proiect de lege bipartizan care interzice importurile de uraniu îmbogățit rusesc, cu derogări pentru companiile care vor continua să îl aducă până în 2028, relatează Reuters, preluat de Agerpres.
Statele Unite cheltuiesc aproximativ 1 miliard de dolari pe an pentru combustibil nuclear din Rusia, astfel încât noua lege elimină o sursă cheie de venituri, în timp ce forțele lui Putin își intensifică războiul împotriva Ucrainei și duc cheltuielile militare la niveluri nemaiîntâlnite de la Uniunea Sovietică la mijlocul anilor 1980.
Congresul a luat măsuri pentru a interzice importurile de petrol, gaze și cărbune rusesc la scurt timp după ce a început invazia militară rusă la scară largă a Ucrainei în februarie 2022, dar Rusia furnizează aproximativ 20% din uraniul îmbogățit pentru combustibilul nuclear american.
Legislația ar putea zdruncina aprovizionarea industriei, iar inițierea unor programe de aprovizionare cu combustibil nuclear va fi crucială pentru administrația Biden pentru a evita întreruperile din industrie și obstacolele pentru următoarea generație de reactoare
Măsura, denumită Legea privind interzicerea importurilor de uraniu rusesc, deblochează 2,7 miliarde de dolari în noi fonduri pentru programe de aprovizionare cu combustibil nuclear la Departamentul de Energie.
Măsura interzice efectiv importurile de uraniu din Rusia începând cu 90 de zile de la promulgare, dar permite operatorilor de reactoare să continue să importe până în 2028 dacă nu au un alt furnizor viabil.
Senatul a adoptat în unanimitate proiectul de lege luna trecută.
„Această nouă lege restabilește poziția de lider a Americii în sectorul nuclear”, a declarat consilierul pentru securitate națională al Casei Albe, Jake Sullivan, într-o declarație. “Aceasta va contribui la asigurarea sectorului nostru energetic pentru generațiile viitoare”.
SUA combat practicile neloiale ale Chinei cu o majorare a tarifelor vamale pentru mai multe bunuri importate din această țară. Washington impune taxe de 100% pentru vehiculele electrice din China
Alexandra Loy este redactor și specialistă în afaceri europene. Deține un doctorat în domeniul științe politice, dobândit în anul 2018, cu tema analizării impactului președinției României la Consiliul Uniunii Europene asupra sistemului național de coordonare a afacerilor europene. Alexandra este membru al comunității academice din cadrul Școlii Naționale de Studii Politice și Administrative.
You may like
SUA combat practicile neloiale ale Chinei cu o majorare a tarifelor vamale pentru mai multe bunuri importate din această țară. Washington impune taxe de 100% pentru vehiculele electrice din China
Premierul Marcel Ciolacu: Relaţiile neîntrerupte de prietenie dintre România şi Israel îşi au fundamentul în legăturile profunde dintre cele două popoare şi valorile democratice comune pe care le împărtăşim
SUA nu consideră că acțiunile Israelului din Gaza echivalează cu un genocid
Eurobarometru: 78% din tinerii din România intenționează să voteze la alegerile europene din iunie, 57% din ei participând în ultimul an la acțiuni de schimbare a societății
SUA și China vor avea primele discuții oficiale privind riscurile asociate cu inteligența artificială
Nicolae Ciucă: Subiectul trimiterii unui sistem de apărare aeriană Patriot Ucrainei nu trebuie politizat. Va urma o decizie de la cel mai înalt nivel
SUA combat practicile neloiale ale Chinei cu o majorare a tarifelor vamale pentru mai multe bunuri importate din această țară. Washington impune taxe de 100% pentru vehiculele electrice din China
Published
1 hour agoon
May 14, 2024By
Teodora IonAdministrația Biden a prezentat marți un pachet de majorări tarifare severe pentru o serie de importuri din China, inclusiv pentru vehicule electrice, semiconductori și produse medicale, gest care a putea stârni nemulțumirea Beijingului într-un an electoral în SUA, dar care ar putea stăvili nemulțumirile alegătorilor americani față de politice economice ale lui Joe Biden, informează Reuters.
Președintele american democrat va menține tarifele vamale instituite de predecesorul său republican Donald Trump și va mări alte taxe, observându-se chiar o cvadruplare a taxelor pentru vehicule electrice din China, de la 25%, la 100%, a precizat Casa Albă într-un comunicat.
Nu doar industria de automobile electrice din China este vizată de aceste noi tarife. Importurile de oțel și aluminiu din China vor cunoaște în acest an o creștere a tarifelor de la 7,5% la 25%.
Taxele pentru semiconductorii chinezești se vor dubla în 2025, de la 25% la 50%, decizie care se aplică și în cazul celulelor solare, dar cu începere din acest an.
Administrația Biden a stimulat deja investiții de peste 860 de miliarde de dolari în industrii ale viitorului precum vehiculele electrice, energia curată și semiconductorii, creând noi locuri de muncă prin mai multe legi, inclusiv prin Legea privind reducerea inflației (IRA) sau Legea privind știința.
În pofida acestor acțiuni, există ”riscuri inacceptabile” pentru securitatea economică a SUA, conform Washingtonului, ca urmare a practicilor neloiale la care China recurge pentru a inunda piețele globale cu bunuri ieftine.
Noile măsuri afectează bunuri importate din China în valoare de 18 miliarde de dolari, inclusiv oțel și aluminiu, semiconductori, baterii, minerale critice, celule pentru panouri solare și macarale, detaliază Casa Albă în același comunicat anterior citat.
Statele Unite au importat anul trecut din China bunuri în valoare de 427 de miliarde de dolari și au exportat către cea de-a doua economie a lumii bunuri a căror valoare s-a ridicat la 148 de miliarde de dolari, rezultând un deficit al balanței comerciale în relația cu Beijingul care persistă de decenii și care a devenit în ultima perioadă o temă sensibilă pentru Washington.
O măsură similară cu privire la impunerea de tarife asupra importului de vehicule electrice din China ar putea fi adoptată și de Uniunea Europeană înainte de vacanța de vară, conform sugestiilor vicepreședintelui executiv al Comisiei Europene Valdis Dombrovskis.
Aceasta a fost anunțată pentru prima dată de președinta instituției Ursula von der Leyen în cadrul discursului său privind Starea Uniunii, desfășurat la mijlocul lunii septembrie 2023, când a atras atenția că piețele globale sunt ”inundate” de mașini electrice chinezești ieftine.
Recent, Comisia Europeană a deschis o investigație privind subvențiile de care ar fi beneficiat furnizorii chinezi de turbine eoliene destinate unor parcuri eoliene din România și alte patru state membre, urmată de o investigație privind piața chineză a achizițiilor publice de dispozitive medicale care discriminează în mod inechitabil companiile și produsele europene.
Vizită-surpriză a lui Antony Blinken în Ucraina pentru a reafirma sprijinul de neclintit al SUA, într-un context de intensificare a ofensivei Rusiei
Published
6 hours agoon
May 14, 2024By
Teodora IonSecretarul de stat american, Antony Blinken, a ajuns marți în Kiev pentru a reasigura Ucraina de sprijinul de neclintit al Statelor Unite, într-un context de intensificare a ofensivei Moscovei în nordul țării, informează Politico Europe.
Vizita neanunțată a oficialului american este a patra pe care o efectuează în Ucraina de când Rusia a lansat invazia pe scară largă, în februarie 2022, și are loc după ce Congresul american a dat undă verde mult așteptatului sprijin militar de 61 de miliarde de dolari, destinat Kievului.
I returned to Kyiv today to demonstrate our unwavering support for Ukraine as they defend their freedom against Russian aggression. pic.twitter.com/7ruIw6GgVd
— Secretary Antony Blinken (@SecBlinken) May 14, 2024
Citiți și: Joe Biden a promulgat ajutorul de 61 de miliarde de dolari pentru Ucraina, iar primele livrări de muniții se reiau imediat: “Nu ne înclinăm în fața lui Putin. Iată ce înseamnă să fii o superputere mondială”
Ea se desfășoară pe un fundal de teamă. Mii de oameni din regiunea Hakov au fost nevoiți să-și părăsească casele după ce Rusia a reușit să avanseze.
Președintele ucrainean Volodimir Zelenski a avertizat duminică că se duc ”bătălii acerbe” și că satele sunt transformate într-o ”zonă de luptă”, în timp ce Rusia a afirmat că a obținut câștiguri strategice în zonă.
Blinken va profita de călătorie pentru a ”transmite” Kievului ”un semnal puternic de reasigurare” cu privire la sprijinul constant al SUA, punctând, în egală măsură, modul în care ajutorul american îi va ajuta pe ucraineni să preia din nou conducerea pe câmpul de luptă”, a declarat un oficial american pentru reporteri, relatează Reuters și AP.
Potrivit unui comunicat al Departamentului de Stat al SUA, secretarul de stat american se va întâlni cu Volodimir Zelenski, cu prim-ministrul Denys Shmyhal și cu ministrul de externe Dmitro Kuleba.
Vizita lui Blinken la Kiev are loc după ce oficiali britanici au călătorit, de asemenea, în Ucraina pentru a se întâlni cu ministrul ucrainean al apărării Rustem Umerov și pentru a reitera sprijinul britanic.
Ucraina și-a intensificat în ultima perioadă avertismentele că războiul intră într-o etapă critică, iar guvernatorul regiunii Harkov a făcut vinovată lentoarea Occidentului în a trimite arme și muniții pentru recentele succese ale Rusiei în zonă.
Rusia controlează acum aproximativ 18% din teritoriul ucrainean, după ce contraofensiva Kievului din 2023 nu a reușit să stăvilească înaintarea forțelor ruse.
În pofida acestui fapt, Ucraina și-a menținut curajul, promițând că va reuși să blocheze ultima ofensivă a Rusiei.
SUA nu consideră că acțiunile Israelului din Gaza echivalează cu un genocid
Published
7 hours agoon
May 14, 2024Statele Unite nu cred că acțiunile israeliene din Gaza echivalează cu un „genocid”, dar doresc ca Tel Aviv să facă mai mult pentru a asigura protecția civililor nevinovați, a declarat luni consilierul american pentru securitate națională, Jake Sullivan, potrivit CNN.
Vorbind despre încetarea focului în războiul în curs de desfășurare între Israel și Hamas, Sullivan a declarat că negocierile continuă „de urgență” și că administrația rămâne „hotărâtă și determinată” să ajute Israelul și Hamas să ajungă la un acord și să asigure eliberarea ostaticilor.
„Nu pot prezice când și dacă se va întâmpla acest lucru. Pot să vă spun că suntem în continuare hotărâți să insistăm asupra acțiunilor diplomatice pentru a obține acest rezultat”, a spus el. „Va trebui acum să vedem cum se vor desfășura lucrurile în zilele următoare. Această negociere particulară a avut suișurile și coborâșurile sale, intrările și ieșirile sale, răsturnările de situație”, a adăugat oficialul de la Casa Albă.
El a adăugat că administrația îndeamnă Israelul să își conecteze operațiunile militare pentru înfrângerea durabilă a Hamas.
„Dacă eforturile militare ale Israelului nu sunt însoțite de un plan politic pentru viitorul Fâșiei Gaza și al poporului palestinian, teroriștii vor continua să se întoarcă, iar Israelul va rămâne sub amenințare. Vedem că acest lucru se întâmplă în orașul Gaza. Așadar, discutăm cu Israelul despre cum să își conecteze operațiunile militare la un final strategic clar despre o strategie holistică și integrată pentru a asigura înfrângerea durabilă a Hamas și un viitor alternativ mai bun pentru Gaza și pentru poporul palestinian”, a declarat Sullivan reporterilor.
Recent, președintele Joe Biden a întrerupt livrarea a 3.000 de bombe grele către Israel și a promis că va reține mai multe arme ofensive în cazul în care forțele israeliene vor lansa o operațiune majoră în Rafah, unde se adăpostesc peste un milion de palestinieni.
Amânarea făcută de Biden în ceea ce privește livrarea de bombe grele, criticile sale la adresa campaniei militare a Israelului și amenințarea sa de a reține mai multe arme în cazul unei invazii la Rafah vin pe fondul protestelor ample ale colegiului și a frustrării față de război din partea unor democrați și a flancului său stâng.
Concrete & Design Solutions
Este important ca mobilitatea sa devină parte integrantă a oricărei rute de educație și formare, a subliniat ministra Ligia Deca în cadrul reuniunii Consiliului Educație
Netanyahu evidențiază strânsa relație de prietenie dintre România și Israel într-o intervenție online în Parlament
The Dean of the Harvard School of Dental Medicine is attending the 21st International Congress of Dental Esthetic in Bucharest
Decanul Facultății de Stomatologie a Universității Harvard participă, la București, la cea de-a 21-a ediție a Congresului Internațional de Estetică Dentară
Vila Minovici și Turnul Chindiei din București, incluse în colecția paneuropeană de bunuri culturale 3D lansată de CE
Consiliul UE adoptă Pactul privind migrația și azilul, un set de norme care asigură o repartizare echitabilă a sarcinilor între statele membre și proceduri eficiente și uniforme în domeniu
ICI București este reprezentat la conferința internațională „Impactul interferențelor informaționale asupra proceselor democratice/electorale”
Premierul Marcel Ciolacu: Relaţiile neîntrerupte de prietenie dintre România şi Israel îşi au fundamentul în legăturile profunde dintre cele două popoare şi valorile democratice comune pe care le împărtăşim
Biden semnează un proiect de lege care interzice importurile de uraniu rusesc în SUA
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: “Mediul economic va fi mai dificil în 2013”
Barometru: Cluj-Napoca înregistrează cea mai ridicată calitate a vieții din România, alături de Oradea și Alba Iulia
Ambasadorul SUA Adrian Zuckerman: România va deveni cel mai mare producător și exportator de energie din Europa
Huffington Post: România a fost condusă din 1989 de “o clică incompetentă de escroci foşti comunişti”
9 mai, o triplă sărbătoare pentru români: Ziua Europei, a Independenţei României şi sfârşitul celui de-al Doilea Război Mondial
Premierul Italiei, Mario Monti, a demisionat
Președintele Klaus Iohannis a promulgat legea care interzice pentru 10 ani exportul de buștean în spațiul extracomunitar
Acord fără precedent în istoria UE: După un maraton de negocieri, Angela Merkel, Mark Rutte, Klaus Iohannis și ceilalți lideri au aprobat planul și bugetul de 1,82 trilioane de euro pentru relansarea Europei
Lansarea Strategiei Naționale împotriva Traficului de Persoane pentru 2024-2028. Marcel Ciolacu: Blamarea traficanților nu este suficientă. Avem o strategie sinergică care ne va ajuta să combatem fenomenul
Klaus Iohannis a fost distins în SUA cu premiul Distinguished International Leadership “ca o recunoaştere a rolului de lider al României, în ultimii 20 de ani, ca membru NATO şi partener SUA”
Nicolae Ciucă afirmă că România trece printr-o situație „deosebit de complicată”, fiind necesară adaptarea strategiilor de țară și ralierea la temele europene
Iohannis și Biden au decis “să continue dialogul” privind candidatura liderului român la șefia NATO: Nu se rupe Alianța cu doi candidați. Alianța este puternică
La Maastricht, Ursula von der Leyen și-a apărat mandatul în fața contracandidaților la șefia Comisiei Europene, criticându-i pe “reprezentanții lui Putin care încearcă să distrugă UE”
Stoltenberg a discutat cu Zelenski la Kiev: Ucraina se află pe o „cale ireversibilă” către NATO, iar sprijinul va continua
VIDEO Parlamentul European a lansat clipul pentru alegerile europene, cu un mesaj de la o generație la alta: “Foloseşte-ţi votul. Sau alţii vor decide pentru tine”
Joe Biden a promulgat ajutorul de 61 de miliarde de dolari pentru Ucraina, iar primele livrări de muniții se reiau imediat: “Nu ne înclinăm în fața lui Putin. Iată ce înseamnă să fii o superputere mondială”
20 de ani de la “cel mai mare val de extindere a UE”, marcați în Parlamentul European cu gândul la aderarea Ucrainei și R. Moldova: O victorie a lui Putin ar schimba harta și cursul istoriei europene
Ministrul Finanțelor, concluzii după participarea la reuniunile de primăvară ale BM şi FMI: România va avea parte de sprijin pentru consolidarea fiscală și creșterea investițiilor în infrastructură
Trending
- ROMÂNIA6 days ago
Nicolae Ciucă: Revenirea României în lumea liberă impune celebrarea Zilei Victoriei în cel de-al Doilea Război Mondial pe 8 mai, alături de partenerii euro-atlantici, nu după ceasul Moscovei
- NATO1 week ago
Klaus Iohannis, vizită în SUA: Va fi primul șef de stat european laureat de Atlantic Council cu Leadership Award pentru rolul său de lider transatlantic și european
- NATO7 days ago
Iohannis și Biden au decis “să continue dialogul” privind candidatura liderului român la șefia NATO: Nu se rupe Alianța cu doi candidați. Alianța este puternică
- ROMÂNIA7 days ago
Joe Biden, către Klaus Iohannis, în Biroul Oval: Nu există niciun aliat NATO cu un angajament euro-atlantic mai puternic decât România și SUA
- COMISIA EUROPEANA1 week ago
”Pentru prima dată în istorie, UE are o legislație care protejează libertatea presei”. Intră in vigoare Legea europeană privind libertatea mass-mediei